Wat kan ek vir God sê wat alles weet? - www.bybelkennis.co.za
by Coen Slabber · Published 20/01/2016 · Updated 09/12/2015
“So however many troubles and trials may beset us, whatever sorrows and vexations we may feel, God’s peace is bound to prevail. Nothing should stop us rejoicing in him.” – Johannes Calvyn
Wanneer julle bid, moet julle nie soos die heidene ‘n stortvloed van woorde gebruik nie. Hulle verbeel hulle hulle gebede sal verhoor word omdat hulle baie woorde gebruik. Moet dan nie soos hulle maak nie, want julle Vader weet wat julle nodig het, nog voordat julle dit vir Hom vra (Matteus 6:7 – 8)
Hier word ons beveel om nie sinlose, herhalende sinne te gebruik nie. God word nie met sulke breedsprakerigheid beïndruk nie. God word nie beïndruk deur dieselfde dinge wat die mens beïndruk nie.
Hoekom moet ons nie baie woorde gebruik nie? God weet wat ons nodig het nog voor ons dit vra. Hoekom moet ons dan hoegenaamd vra? In die algemeen sal God nie ons behoeftes hanteer voordat ons Hom vra om dit te doen nie. Gebede is die manier waardeur God dit wat ons nodig het voorsien – dit wat Hy vooraf geweet het dat ons nodig het.
Wat kan ek vir God vertel wat alles weet? Enigiets. God se alwetenheid vereis dat ons absoluut eerlik in gebed moet wees. Jy kan nie voorgee of manipuleer of selfs jok nie. God se alwetenheid vereis eerlikheid in gebed.
“God does not ask us to tell him our needs that he may learn about them, but in order that we may be capable of receiving what he is preparing to give.” – Augustinus